
AUCTORE  HENRICO  RYLEY • 


Animalia  omnia  membrana  plerumque  pro 
corporum  magnitudine  magis  minusve  cras- 
sa teguntur : quippe  quae  et  organa  subja- 
centia defendat  et  magnam  nutritionis  ae- 
que ac  concoctionis  partem  residuam  se- 
cernat, ac  naturam  rerum  externarum  indicet. 
Haec  membrana  cutis  appellata  ex  partibus 
duabus,  nempe  contextu  dermoideo,  et  epider- 
moideo,  constat. 

DE  CONTEXTU  DERMOIDEO. 

Contextus  Dermoideus  corpori,  quod  ab 
omni  parte  obtegit,  respondet.  Ejusdem  in- 
aequalitates praecipuas,  majoribus  magis  con- 
spicuis redditis,  minoribus  autem  celatis,  se- 
quitur. Sese  passim  extendit,  atque  corporis 
penetralia  interna  diversa  'iniens,  systemati 
mucoso  originem  praebens  reflectitur.  Mus- 
culorum contractio  subjacentium,  plurimas 
ejusdem  duplicationes  corrugationesque  effi- 
cit, quae,  vultu  in  Humano  praecipue,  animi 
affectus  indicant.  Cutis  ab  Anatomicis,  et  in 
chorium  vel  chorion,  et  corpus  mucosum,  cor- 
pusque papulare  fere  dividitur.  Chorion  pars 
prima  cutanea  videtur  atque  in  crassitudine 
pro  rata  parte  variat.  In  facie  enim  et  tenue 
et  delicatum  invenitur  ; in  pericranio  autem  et 
crassum  et  compressum.  Pars  trunci  posterior 
duplo  quam  anterior  est  crassior,  sed  eandem 
crassitudinem,  manibus  exceptis,  omnibus  par- 
tibus superioribus  obtinet.  In  inferioribus 

autem,  tum  femoribus  tum  cruribus,  qua  vi 
majore  musculari  gaudent,  vald6,  in  pedum 
autem  plantis  maximi  augetur.  Fibras  lu- 
centes aponeuroticas,  trans versim,  omnes  in 
partes  ineuntes  ; alias  ad  telam  cellulosam  sub- 
cutaneam tendentes,  alias  autem  haud  paucas 
evanescentes,  areolasque  inter  sese  relinquen- 
tes nostrum  est  videre.  Cutis  ,vera  hocce  ex 
opere  reticuloso  constat. 

Chorion,  aliarum  corporis  autem  partium 
fibris  conspicuis  minime  gaudet ; iisque  ad  ce- 
teras corporis  partes  conjungentibus  caret,  at- 
que exinde  fit  et  laxius  et  flexibilius.  Super- 
ficies ejus  interna  minus  quam  externa  adhae- 
ret. Areolae  maceratione  facta  in  superficiem 
externam  in  obliquum  aperientes,  atque  trun- 
cis plurimis  repletae,  vias  pro  capillis  vasisque 
facientes  sint  observandae.  Bichat  telam 
ariolarem  chorion  facientem  contextu  fibroso 
esse  similem  videtur.  Officia  ejus  ac  ea  rei 
fibrosae  eandem,  inertem  esse  demonstrant. 
Nam  et  in  corpore  defendendo,  periculisque 
arcendis  versatur.  Opinionem  autem,  tum 
morbis,  tum  sentiendi  facultate  rite  perpensis 

pro  nihilo  habeamus  oportet.  Supra  chorion, 
nulla  re  intercedente,  ponitur  corpus  mucosum 
vel  reticulare  de  quo  apud  auctores  minime 
convenit.  In  hominibus  albo  colore  praeditis, 
a IIallero,  Campeuo  Blumenbachioque 
revera  negatur  existere.  Chaussier  autem,  cu- 
tem duabus  ex  partibus  nempe  cute  vera  et  Epi- 
dermide constare,  placuit  docere.  A Blumen- 
bachio  autem  longe  aliter  sentitur.  Se  judice 
corpus  mucosum,  re  colorante  genera  homi- 
num diversa  indicante  gaudens  inter  superfi- 
ciem chorii  externam,  tegmenque  ejusdem  se- 
mipellucidum  ponitur.  Ei  hocce,  nullis  colore 
albido  praeditis,  Albino  excepto,  cujus  vultus 
propter  ejusdem  inopiam  nisi  mens  eum  fallit 
singularis  fit,  deesse  suadetur.  Animus  ejus 
ex  Gualteri  observationibus  de  JEthiopis 
cute, nec  non  ex  iis  Dutrochet  de  tela  Quad- 
rupedum cutanea  ita  inferre  fuit  impulsus. 
Corpus  nigri  mucosum,  Gualtero  monente, 
quatuor  de  partibus  constat.  lmo.  De  fasci- 
culis vascularibus  a se  “ Bourgeojis  Sanguins ” 
appellatis  quae  vasorum  terminationes  in 
papillas  procul  dubio  revera  sunt.  2do, 

De  tunica  albida  profunda  seu  “ Couche  albi- 
de profonde ” ex  vasis  per  tunicam  albam  in- 
ter chorii  superficiem,  lineamque  nigram  un- 
dulantem,  sectione  nigri  in  obliquum  cutanea 
facta,  constante  ; 3*m,  De  re  colorante  pura  li- 
neam supra  dictam  faciente.  4-to,  De  tunica  al- 
bida superficiali  seu  “ Couche  albide  superficielle " 
structurae  tunicae  albidae  profundae  simili ; at- 
que inter  lineam  nigram  undulantem  et  Epi- 
dermidem posita.  Quum  harum  partium  pri- 
ma, scilicet  tumuli  vasculares  “ JBourgeons  san- 
guins”  ad  corpus  mucosum  minime  pertineant, 
sed  vasorum  terminationes  in  papillas  sparsae 
et  quae  corpus  papillare  antea  nominabantur, 
habendae  sunt,  Dutrochet  classificationem 
praeponere  fas  est.  Imo,  Cutis  se  auctore  de 
Dermate  chorio  seu  cute  vera  constat ; 2<lo, 
De  papillis  seu  eminentiis  hujusce  membranae 
minimis;  3^«,  De  tunica  papillarum  epidermoi- 
dale,  vel  Gualteri  “ Couche  albide  profonde .” 
4t0>  De  Tunica  colorante  ; 5*«,  De  Tunica  albi- 
da cornea,  “ couche  albide  superficielle”  Gual- 
teri;  et,  6to,“  DeEpidermide.”  De  natura, con- 
stitutione aeque  ac  rei  colorantis  origine  apud 


/ 


6 


DE  CONTEXTU  CUTANEO 


auctores  minime  convenit.  A Gualtero  e 
pilorum  bulbis  affirmatur  esse  secretio,  sed  opi- 
nio ejus  quia  plurimis  in  locis,  ubi  desunt  pili, 
res  colorans  haud  dubie  existit  inanis  redditui. 
Sententia  autem  Beclard  procul  dubio  est 
veri  similior.  Se  judice  tum  secietione  tum 
absorptione  semper  laborat,  atque  similitudine 
rei  colorantis  in  sanguine  gaudet.  Animus 
ejus  ex  observationibus  tum  de  Foetu,  tum  de 
infantibus  tum  de  ejus  renascentia,  vesieatoriis 
adhibitis,  factis,  ita  censere  fertur. 

Color  cutaneus  in  hominibus  albis  multis  de 
rebus,  sicut  morbis,  lucisque  radiis,  et  vice 
versa,  adventitiis  pendet  plurimum.  In  cute 
autem  colores  a re  Anglice  Tattooing  appellata 
tincti,  in  chorio  sedem  stabilem  atque  fixam 
habent ; et  per  omnem  vitam,  tum  Epider- 
mide, tum  corpore  mucoso  per  macerationem 
perditis  manent,  atque  nostris  judiciis,  de  coi- 
poris  mutationibus  perpetuis  vix  ac  ne  vix 
quidem  conveniunt.  Fasciculi  vasculares,  si\e 
“ Bourgeons  sanguins ” revera  sunt  papillae,  at- 
que chorii  partem  cujus  superficiem  externam 
occupant,  faciunt:  sed  corporis  mucosi  minime. 

Ordo  eorum  attentionem  summam  haud  dubie 
sibi  vindicat.  Eminentiae,  strias  irregulares 
utrinque  sulcatas,  facientes  apparent.  Hae 
striae  iterum  separantur,  et  singula  fastigia  in 
duas  eminentias  secundarias  dividuntur.  Haec 
structura  in  manibus  quam  in  ceteris  corporis 
partibus  apparet,  atque  in  muneribus  diversis 
gerendis,  res  per  tactum  sentiendo  externas 
prae  omnibus  est  idonea.  Papillae,  ni  fallor, 
structura  pene  vasculari  tenentur  atque  mune- 
rum suorum  similitudo  cum  linguae  muneri- 
bus, Anatomicis  eas  structura  et  nervoso  et 
erectili  praeditas  esse,  ac  terminationes  omni- 
um cutis  nervorum  in  quam  disperguntur  et 
quae  tegmina  sua  externa  amittunt,  persuasit. 
Sed  litem  rebus  ita  sese  habentibus  haud  nos- 
trum est  componere.  Sensilitatem  Chorion 
suam  acutam  de  superficie  externa  papillas  ha- 
bente in  quas  aeque  ac  in  corpus  mucosum 
eruptiones  pleraeque  cutaneae  imperium  te- 
nent. Superficies  chorii  Igne  in  sacro  tantum 
rubescit.  Hinc  color,  sanguinem  in  vasa  pro- 
funda fugientem  leniter  premendo  amittitur. 
Haec  membrana,  tum  in  Rubeola  tum  Scarla- 

tina,  tum  Variola,  inflammatione  superficiali, 
tantum  laborat.  Nec  ullis  morbis  chorion  ip- 
sum est  obnoxium  ; nihilominus  morbi  chro- 
nici, sicuti  Elephantiasis  chronica,  idem  mu- 
tare plurimum  pollent.  Serositas  subcutanea, 
Anasarca  diu  manente,  telam  contextus  der- 
moidei  cellulosam  penetrat,  fibras  ejusdem  se- 
parat, usque  ad  Epidermidem,  per  quam  saepe 
emittitur  effunditurque,  pervenit.  Forsan,  ait 
BiCHAT,sese  ad  superficiem  corii  externam  infra 
Epidermidem  minime  extendit  tela  cellulosa. 
Nam  granulationes,  eo  tegmine  remoto,  quan- 
quam  ubi  loci  tela  cellulosa  existat  renascun- 
tur nunquam  vigescunt.  Arteriae  telam  cellu- 
losam percurrentes,  ramos  plurimos  qui  corii 
areolas  inientes  in  omni  hujus  organi  parte  con- 
jungunt praebent.  Demum  per  superficiei 
externae  spiramenta  pergunt  ut  rete  faciant 
capillare.  In  areolis  permeandis  rami  paucissi- 
mi in  fibras  corii  terminantes  apparent.  Quum 
venae  cutem  e regione  permeant,  truncos  mag- 
nos subcutaneos  ineunt,  atque  per  integumen- 
ta pluribus  in  partibus  visu  sunt  faciles.  Ra- 
mificationes  areolarum  venosae,  viribus  in- 

tegris,  vix  ac  ne  vix  quidem  observari  possint, 
sed  morbis  impetum  facientibus  nobis  ante 
saepissime  versantur.  In  Carcinomate  pluri- 
mum augentur,  atque  lineis  caeruleis  serpenti- 
bus hoc  morbo  impetum  faciente,  notatur  cu- 
tis. Phenomena  eadem  sese  cute  gradatim  ex- 
tensa ceu  in  graviditate,  aneurismate  &c.  sem- 
per  ostendunt : morbis  autem  acutis  minime. 
Rami  nervorum  et  complures  et  magni  syste- 
tema  quoddam  subcutaneum  faciunt ; et  fila- 
menta, quae  cursum  per  choreum  dirigunt  et 
forsan  in  papillis  sese  perdunt,  emittunt.  Ma- 
nus, quibus  papillae  maxime  frequentes  exis- 
tunt  et  quibus  tactus  est  longe  acutissimus 
nervis  abundant  potissimum.  Plurima  vasa, 
absorbentia  venas  circumeuntia  sub  cutem  ex- 
istunt.  Aponeuroses  exinde  ac  membrorum 
cutis  tunica  horum  vasorum  continua  separari 
videntur.  Neque  dubitetur  quin  plurima  ho- 
rum absorbentium  e corio  originem  capiunt, 
atque  ex  ejus  areolis  in  sanguinem,  tum  adi- 
pem tum  lympham  cellulosam  referunt.  Est- 
ne  series  vasorufn  quaedam  in  Epidermidem 

aperientium,  causa  e corporis  partibus  externis 
absorbendi  posita  ? Haec  res  ab  anatomicis 
pro  certo  minime  comperta  adhuc  sub  judice 
est. 

Nemini  cutem  et  inhalare  et  exhalare  diu- 
tissime latet.  Quanquam  minus  a corpore 
absorberi  quam  emitti,  nihilominus  absorp- 
tionem rebus  extrinsecus  venientibus  et  cor- 
poris conditionibus  sese  accommodantem  ali- 
quando perspirationem  aequare  ne  quidem  ex- 
cedere passim  persuadetur.  Hinc  autem  opi- 
nioni fortissime  resistunt  hodierni  philosophi. 
Res  acres  corpori  adhibitae  ad  absorptionem 
cutaneam  stabiliendam,  ni  fallor,  plurimum 
pollent.  Curiiie  autem  rem  absorptam  per 
Epidermidem  vi  mechanica  abigi  videtur.  Sin 
autem  Epidermis  integra  maneret  tegmina 
vasorum  rerum  acrium  adhibitarum  primum 
irritationi,  deinde  erosioni  sunt  praedae.  Haec 
autem  explicatio,  ni  fallor,  victoriam  minime 
portat  et  difficultes  minime  removet.  Har- 
lerus,  multis  experimentis  rite  et  peritissime 
factis  absorptioni  cutaneae  faVebat ; atque  coi'- 

pus  pondere,  balneo  tepido,  auctum  esse  cre- 
debat. A Doctoribus  Currie  Gerard,  et 
Pearson  corpori  nec  ponderis  incrementum, 
nec  ejusdem  diminutionem  esse  inter  immer- 
sionem compertum  est.  Exemplum  Oeso- 
phagi constricti  a Currie,  absorptioni  cu ta- 
mae maxime  repugnat,  traditum.  Nam  aeger 
balneo  in  tepido  pondere  nunquam  auxit.  Ni- 
hilominus ponderis  defectio  in  aere  in  perpe- 
petuum  facta  impediebatur.  Aeger  tunc  tem- 
poris vinculis  expeditus  vigenti  libras  per  diem 
solidam  perspiratione  emittebat.  Exemplum 
sub  Cruickshanks  conspectum  etiam  venie- 
bat. Absorptionem  cutaneam  eadem  pheno- 
mena  minime  explicare  a Fautoribus  Inha- 
lationis quoque  affirmatur,  atque  hocce  munus 
cuti  abnegatum  ab  iisdem  pulmonibus  confer- 
tur. Seguin  pericula  plurima  per  Muriatem 
Hydrargyri  in  aegros  sypliilitide  laborantes 
externe  adhibitam,  sed  epidermide  integra 
manente  symptomata  nunquam  evenerunt  fe- 
liciter. Neque  dubitandum  est  quin  una  tere- 
binthinae olei  inhalatio  plena  odorem  urinae 

communicare  satis  superque  est.  Ab  experi- 
mentis a Seguin  aliisque  rite  factis  pro  certo 
habebatur,  cutanea  absorptio.  Sed  res  eadem 
summa  cum  cura  a Doctore  Rousseau  de 
Philadelphia  repetitae  longe  evenerunt  ali- 
ter. Terebinthinae  vaporibus  corpus  suum 
per  tubum  aere  externo  communicantem, 
sed  aere  cubiculi  exclusum  spirans  obtu- 
lit ; atque  urina  nil  mutabatur.  Easdem 
res  et  moscho,  et  alia  et  Camphora  repetivit 
atque  eodem  rediit  semper.  Rebus  ita  sese 
habentibus  nil  certi  quoad  absorptionis  dotes 
cutaneae  affirmare  licet.  Res  adhuc  in  cali- 
gine versatur,  atque  ut  lis  rite  et  solerter  de- 
rimeretur  rem  arcte  est  opus  indagare.  Vasa 
exhalantia  e capillaribus  corio  exterioribus  ori- 
ginem ducunt ; et  omnibus  tum  de  natura, 
tum  de  cursu,  tum  de  forma,  hodiernis  etiam 
temporibus  latet.  Eadem  autem  revera  ex- 
istere  phenomena  tum  perspirationis  tum  in- 
jectionum anatomicarum  nos  certiores  faciunt. 
Partibus  autem  in  aliis  magis  abundant  quam 
in  aliis.  Experimenta  excretionem  perpetuam 

e cute  alio  emittendam  vix  ac  ne  vix  quidem 
nostris  sensibus  percipiendam  atque  exinde 
perspirationem  insensilem  appellatam  demon- 
strant : alio  autem  rebus  peculiaribus  gauden- 
tem sudoris  nomen  obtinere.  Perspiratio  au- 
tem rite  moderata  ante  oculos  sit  posita.  Per- 
spiratio in  moderando  corporis  calore  liaud 
dubie  plurimum  pollet.  Nec  dubitandum  est, 
quin  sudor  a perspiratione  insensili  gradu 
tantum  differt.  Calor  quippe  qui  actionem 
cordis  accelerat,  sudandi  est  causa  frequentis- 
sima.  Sed  gradus  quo  sudor  fluere  incipit 
haud  certe  sit  nominandus.  Conditio  autem 
renum  et  cutis  hac  de  re  penitus  est  diversa. 
Quod  attinet  exhalationem  pulmonarem,  tum 
de  rebus  ejus  peculiaribus,  tum  de  ejus  affi- 
nitate cum  perspiratione  cutanea  parum 
cognoscitur.  Sed  a morbis  concludere  fas 
est  ut  in  sese  invicem  plurimum  pollent. 
Plurimus  labor,  et  computationibus  et  experi- 
mentis, tum  ad  sudoris  naturam  cognoscendam 
tum  ad  ejusdem  quantitatem  indagandam  fuit 
susceptus;  sed  labor,  conclusionibus  tantum 

discrepantibus,  pene  inutilis  redditur.  Scrip- 
tores alii  de  gasis  absorbendis  dixere,  alii  au- 
tem, cutem  evaporationem  pulmonali  similem 
emittere  affirmant.  Sed  nemini,  his  muneri- 
bus diversis  revera  gestis,  fidem  nullam  cer- 
tam obtinendam  esse  latet.  Nam  nec  gasas 
ab  aere  atmospherico  corpus  amplectente,  nec 
functionis  alterius  fructum,  a fructu  alterius 
Secernere  est  nostrum.  Ites  etiam  oleagina 
totum  corpus  invadens  et  omnibus  in  rebus 
sese  ostendens,  glandulas  sebaceas  revera  exis- 
tere,  multos  philosophos  credere  induxit : Sed 
ob  exiguitatem  suam  minimam  ante  oculos 
vix  ac  ne  vix  quidem  sint  positae.  Exempla 
autem  fluidi  ossium  medullaris,  nec  non  adeps, 
tela  in  cellulosa;  vasis  exhalantibus  eadem 
faciendi  facultatem  esse  nos  certiores  faciunt. 
Iis  glandulis  contextus,  mucosis,  ni  fallor,  est 
similis.  Sentiendi  facultas  animalis  appellata, 
hac  in  tela  quam  aliis  acutior,  tactui  a quo 
plerumque  differt  praeest.  Sensus  generalis  a 
Gallis  “ Tact  ” nominatus,  impressiones  a re- 
bus externis  accipiendi  est  facultas.  Haec 

res,  rei  Anglice  '*  Feeling  ” nomine  cognitae 
simillima  videtur.  Per  totum  corpus  perva- 
gatur, ac  de  contextu  quodam  haud  dubie  pen- 
det.  Nam  quanquam  nec  oculus  lucem,  nec 
auris  sonum  sentire  potest,  nihilominus  utris* 
que,  et  existentiam  et  rerum  adhibitarum  cog- 
noscendi est  facultas.  Sensum  Tactus  artem 
naturam  rerum  externarum  et  accuratius  et 
arctius  cognoscendi  definire  fas  est.  Atque  in 
hoc  munere  gerendo  digitis  extremis  praecipue 
utimur,  quippe  qui  et  nervorum  magnitudine, 
et  papillarum  numero  sunt  praediti.  Res  au* 
tem  externae  Epidermide  remota  dolorem  ex- 
citant, atque  nos  de  rerum  natura  minime  ad- 
monent, Epidermide,  crassitudine  praeter  na- 
turam aucta,  ut  fit  laboriosis  parum  sentitur. 
Tactus  sensus  morbidis  conditionibus  procul 
dubio  est  proclivis,  nam  in  Hypochondriasi 
aurae  lenissimae  nonnunquam  maxime  laedunt. 
Facultas  sentiendi,  in  papillis  florere,  quae 
integumentorum  partes  ad  vitam  anima- 
lem solum,  ut  corpus  reticulare  vel  muco- 
sum ad  vitam  organicam  pertinet  videtur. 

Nimia  sentiendi  facultas  a fortioribus  impres- 
sionibus defendenda  est,  atque  ei  Epidermis  op- 
portuni auxilio  venit.  Ea  enim  remota  Zephy- 
ri secundi  dolent,  atque  sensum  AngliceFee- 
ling  qui  hunc  contextum  unice  attinet,  provo- 
cant. Ad  eandem  partem  et  pruritum  et  tac- 
tum procul  dubio  referre  fas  est.  Nullo  fcrsan 
in  contextu  quam  cutaneo  consensus  saepius, 
longius  latiusque  vagantur.  Balneum  tepi- 
dum ita  concoctionem  turbat,  sed  dolores  ip- 
sius ventriculi  saepissime  lenit.  Calores  quo- 
que aestivi,  sudore  urgente  actionem  cordis 
promovent,  atque  consensum  cum  aliis  parti- 
bus vitalibus  impellunt  fovere.  In  primis  con- 
cipiendi stadiis,  tantum  tunica  viscida  et  mu- 
cosa videtur  cutis,  sed  ad  tunicam  transluci- 
dam vasa  vehentem  postea  promovet.  Crassi- 
tudine deinde,  donec  formam  partu  naturalem 
vindicaret,  auget.  In  conditione  mucosa  de 
tela  cellulosa,  ac  vasis  penitus  constat,  deinde 
febris  corii  superadditis  densior  evadit.  Color 
lividus  post  partum  per  sanguinem  (sanguine 
arteriali  tunc  primum  facto)  mutatur  in  ru- 

brum.  Cutis  ita  vires  ejus  vitales  hac  re  plu- 
rimum auget,  atque  contextus  ejus,  impressio- 
nibus rerum  extern^  accipiendis  magis  est  ido- 
neus. Ita  donec  annos  triginta  nata,  fibris 
magis  rigidis  densisque  evadentibus,  crassitu- 
dine auget.  Tunc  temporis  sanguis  cutem 
parcius  perfluit.  Rugae,  multis  sese  tunc  pri- 
mum ostendentibus  magis  magisque  abun- 
dant, tactus  parcius  exercetur ; atque  senex, 
annis  gravescentibus  voluptatem  rerum  exter- 
narum contemnens  animam  efflat. 


DE  CONTEXTU  EPIDERMOIDEO. 

Dissimilitudinem  hujus  contextus  ac  prae- 
cedentis tum  structura,  tum  compositione, 
tum  officiis,  tum  functionibus,  tum  incremen- 
to penitus  diversis,  observari  parum  deside- 
ratur. Epidermis  exterior  tunica  est  pelluci- 
da, crassitudine  in  partibus  diversis  variante, 
corpus  ubique  obtegit  atque  sese  actioni  re- 
rum externarum  offert.  Ad  eam  aeque  ac  ad 

cutem  veram  multis  poris  in  obliquum  pene- 
trantibus, majoribus  pilos,  minoribus  autem 
vasa  exhalantia  transmittentibus,  quaedam  in- 
aequalitates pertinent.  Sed  memoria  dignum 
est  poros  minores,  sensibus  nisi  corpus  sudare 
inciperet,  guttulis  humidis  ibi  loci  formatis, 
haud  esse  percipiendos.  Nec  hos  poros  post 
mortem  observare  nostrum  est.  Sed  cum  a 
contextu  dermoideo,  maceratione  in  longum 
facta  separetur  fila  innumera  et  tenuia  et  mol- 
lia huc  atque  illuc  transeuntia,  vasa  a quibus- 
dam judicata,  in  conspectum  veniunt.  Morbi 
varii  ejus  adhaesiones  quae  corpore  florente 
firmissimae  sunt  penitus  perdunt.  Eandem, 
quum  squamas  variis,  eruptionibus  longe  late- 
que  populantibus,  haud  raro  decidat  squamulis 
abundare  quibusdam  placuit.  Et  palmis  et 
plantis  pedum  digitisque  summis,  crassitudine 
ejus  multum  aucta  eidem  laminae  sunt  plures, 
sed  in  aliis  unica  tantum.  Nec  vasis,  nec  ner- 
vis, nec  ulla  aliis  structuris  adhaerente  tenetur. 
Namque,  nihil  aliud  nisi  albumen  coagulatum, 
ni  fallor,  revera  videtur.  Vita  ejus,  ait  Bichat 
vix  ac  ne  yix  quidem  sit  percipienda,  et  nec- 

ne  ei  vera  sit  vita  jure  dubitetur.  Me  judice 

/ 

mere  inorganica  videtur,  et  a natura  res  inter 
externas  corpusque  vivum,  in  media  posita. 
Neque  dubitandum  est  quin  per  cutem  veram 
deponatur,  sed  quomodo  fit  adhuc  in  caligine 
versatur.  In  foetu  citius  quam  contextus  alii 
sese  patefacit,  senectute  autem  urgente  squa- 
mis est  decidere  proclivior ; atque  exinde  et 
siccior  et  asperior  evadere. 


riNis. 


